CELEX: E2013P0020
Language: da
Date: 2013-08-30 00:00:00
Title: Anmodning om en rådgivende udtalelse fra EFTA-Domstolen indgivet af Oslo tingrett den 30. august 2013 i sagen Fred. Olsen m.fl. mod Staten v/Skattedirektoratet (Sag E-20/13)

19.12.2013   
            
            
               DA
            
            
               Den Europæiske Unions Tidende
            
            
               C 372/19
            
         Anmodning om en rådgivende udtalelse fra EFTA-Domstolen indgivet af Oslo tingrett den 30. august 2013 i sagen Fred. Olsen m.fl. mod Staten v/Skattedirektoratet
   (Sag E-20/13)
   (2013/C 372/08)
   Oslo tingrett har ved skrivelse af 30. august 2013, som indgik til EFTA-Domstolens justitskontor den 30. august 2013, anmodet om en rådgivende udtalelse i sagen Fred. Olsen m.fl. mod Staten v/Skattedirektoratet angående følgende spørgsmål:
   
               1)
            
            
               Falder trusts som etableringsform ind under etableringsfriheden som omhandlet i artikel 31 i EØS-aftalen?
               Supplerende spørgsmål: I bekræftende fald, hvem tilkommer de rettigheder, der gælder efter EØS-aftalen?
            
         
               2)
            
            
               Såfremt det første spørgsmål besvares bekræftende: Opfylder en trust kravet om udøvelse af erhvervsvirksomhed som fastsat i artikel 31 i EØS-aftalen?
            
         
               3)
            
            
               Såfremt det første spørgsmål besvares benægtende: Er en trust omfattet af retten til frie kapitalbevægelser som omhandlet i EØS-aftalens artikel 40?
            
         
               4)
            
            
               Såfremt det første eller det tredje spørgsmål besvares bekræftende: Indebærer de norske CFC-regler en eller flere restriktioner for etableringsfriheden eller retten til frie kapitalbevægelser?
            
         
               5)
            
            
               Såfremt det første spørgsmål besvares bekræftende: Kan restriktionerne anses for begrundede i hensynet til væsentlige samfundsinteresser, og er restriktionerne proportionale?
            
         
               6)
            
            
               Udgør den fortsatte formuebeskatning af udbyttemodtagerne i forbindelse med trustens aktiver og beskatning på 1,1 % en restriktion som omhandlet i EØS-aftalens artikel 31 og/eller artikel 40 — og kan modtagerne af udbytte fra en trust påberåbe sig dette som beskrevet i andet afsnit af anmodningen om en rådgivende udtalelse?
            
         Såfremt spørgsmålet besvares bekræftende:
   
               —
            
            
               Kan restriktionen anses for begrundet i hensynet til væsentlige samfundsinteresser, og er restriktionen proportional?
            
         
               —
            
            
               Er beskatningen i strid med kravet om overholdelse af de grundlæggende rettigheder som beskrevet i EØS-aftalen?
            
         
               —
            
            
               Er det af betydning, om aftalen om udveksling af oplysninger mellem Norge og Liechtenstein er trådt i kraft?